《仁安堂》
明代·梁兰

高堂郁峨峨，云是仁者居。谅由心德全，所以恒晏如。

堂上何所有，左右图与书。堂背何所有，谖草被阶除。

道傍种丹杏，奚啻百千株。承平日遑暇，来登俱文儒。

讲道合众方，立言扬令誉。乃知安于仁，旨哉宣圣谟。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。